સપ્તાહના પૂર્વાર્ધમાં તા 22, 23, 24 દરમિયાન ભાઈબહેનનો સહયોગ મળશે. પત્નીનો પણ સાથ રહેશે. અવિવાહિતોને લગ્ન અંગે ક્યાંય વાત આગળ વધી શકે છે તેમજ નવા સંબંધોની શરૂઆતના યોગ પણ જણાઈ રહ્યા છે. સંતાનને લગતી સમસ્યા દૂર થશે. સરકારી કાર્યમાં આવેલી મુશ્કેલી દૂર થશે. ઘરનો માહોલ સકારાત્મક રહેશે જે તમારામાં નવી ઉર્જાનો સંચાર કરશે. આધ્યાત્મિક અને ધાર્મિક કાર્યમાં પણ રૂચિ રહેશે. આપે અગાઉ કરેલી મહેનતનું હવે ફળ મેળવવાનો સમય છે. વ્યવસાયમાં આપની યોગ્યતા અને હોંશિયારીનો ઉપયોગ કરીને નફામાં વધારો કરી શકશો. તા 25 અને 26 દરમિયાન કેરિયરમાં સ્થિરતા આવશે. ભાગ્ય પણ આપને સાથ આપશે. સંતાનના વિવાહને લઇને વાત ચાલતી હતી તે આગળ વધશે. આપ પોતાની જવાબદારી પ્રત્યે એકદમ સજાગ રહેશો. તા 27 અને 28 દરમિયાન દરેક કાર્ય અનુકૂળ રહેશે. ઉચ્ચ અધિકારીનો સાથ મળશે. કોર્ટ-કચેરીમાં વિજય મળશે. શત્રુઓ અને હરીફો તમારી સામે કાવાદાવા કરશે તો પણ પરાજય થશે. ધન અને યશની પ્રાપ્તિ થશે. આર્થિક લાભનો તબક્કો જણાઈ રહ્યો છે. લક્ષ્ય પ્રાપ્તિ માટે સંપૂર્ણ રીતે તમે કર્તવ્યનિષ્ઠા અને કટિબદ્ધતા દાખવશો. તમે નવું રોકાણ કરો અથવા મોંઘી ચીજોની ખરીદી કરો તેવી સંભાવના પણ બનશે.